Diari Seorang Suami

Diari Seorang Suami  ialah sebuah siri drama televisyen Malaysia 2021 arahan oleh Johan Bahar, di bintangi oleh Afieq Shazwan,Yuna Rahim dan Keith Foo. Siri ini memulakan tayangan di Slot Lestary, TV3 bermula 12 November 2021 menggantikan Kekasih Hati Mr Bodyguard.  Drama Diari Seorang Suami. MyInfoTaip. Dicapai 6 November 2021. 

 Sinopsis 
Hairi (Afieq Shazwan) dan Neesa (Yuna Rahim) berkahwin pada usia muda walaupun tidak direstui oleh keluarga. Masing-masing hanya berumur 18 tahun. Hairi berbekalkan sijil SPM manakala Neesa bakal menduduki peperiksaan STPM. Mereka telah membuat keputusan untuk berkahwin lari.

Mereka berdua mula menjadi gelandangan di Kuala Lumpur. Malahan, mereka juga tidak mempunyai arah tujuan dan pekerjaan yang tetap. Di situ, Hairi dan Neesa terpaksa melalui pelbagai onak duri hidup dalam kalangan masyarakat gelandangan. Kisah hidup mereka bertambah rumit selepas Neesa disahkan mengandung. Semuanya dicatatkan di dalam diari Hairi yang tidak pernah diketahui oleh Neesa.

Orang Kaya Azman (Keith Foo) muncul dalam hidup mereka dan mahu membantu Hairi dan Neesa. Orang Kaya Azman menawarkan pekerjaan kepada Hairi malah juga membenarkan kedua-duanya tinggal di rumah agam miliknya. Apakah yang bakal berlaku pada Hairi dan Neesa? Diari Hairi bakal menjawab hati dan perasaan seorang suami.

 Pelakon 
Pelakon utama
 Afieq Shazwan sebagai Hairi
 Yuna Rahim sebagai Nisa / Damia
 Keith Foo sebagai Azman
Pelakon pembantu
 Fimie Don sebagai Jenal
 Aida Othman sebagai Liza
 Sani Sudin sebagai Pak Wan
 June Lojong sebagai Mak Yah
 Syanie Hisham sebagai Kak Esah
 Iqbal Mazlan sebagai Joe
 Khal Isyaf sebagai Omar
 Fahmi Zamari sebagai Edi
 Suraya Eusoff sebagai Yati
 Kamal Ibrahim sebagai Pak Kasim
 Cintaa Aiyuni sebagai Siti
 Hafiz Raslin sebagai Husin
 Ali Yusoff sebagai Brader Jai

Kategori:Siri drama televisyen Malaysia berbahasa Melayu 2021
Kategori:Rancangan TV3